**V zvezek zapiši:**

**LASTNOSTNI PRIDEVNIKI**

Po njih se vprašamo z vprašalnico KAKŠEN. Ta velja, če gre za samostalnik v moškem spolu. Za ostale spole poglej primere:

 UREJEN zvezek je na mizi. KAKŠEN zvezek je na mizi?

 UREJENA soba je lepa. KAKŠNA soba je lepa?

 UREJENO okolje kaže naš odnos do narave. KAKŠNO okolje kaže naš odnos?

V SLOVARSKI OBLIKI je pridevnik vedno v obliki za moški spol.

**Preveri znanje: DZ/ 37, 38 (3.,4.)**

**V zvezke zapiši:**

**SVOJILNI PRIDEVNIKI**

Po njih se vprašamo z vprašalnico ČIGAV. Tudi tu velja vprašalnica, če gre za moški spol samostalnika. Pri ostalih spolih je drugače:

PRIJATELJEV svinčnik mi je všeč. ČIGAV svinčnik mi je všeč?

PRIJATELJEVA torba je lepa. ČIGAVA torba je lepa?

PRIJATELJEVO pero je zanimivo. ČIGAVO pero je zanimivo?

VSLOVARSKI OBLIKI je pridevnik vedno v obliki za moški spol.

Paziti moramo na napake, ki jih pogovorno velikokrat počnemo (~~Mihatova~~, Mihova, ~~Lukatova,~~ Lukova, ~~Aljošetova~~, Aljoševa).

Če je pridevnik izpeljan iz osebnega lastnega imena, se piše z veliko začetnico (Ana- Anin, Janez- Janezov, Blaž- Blažev).

**Utrdi in preveri: DZ/ 38, 39, 40**